164:: Art:: Cultura:: Economia:: Història:: Serveis socials:: El blog de les publicacions de la Generalitat:: Llibreria en línia de la Generalitat:: Cercador de publicacions
"...a partir del segle XV es van consolidar els trets identitaris de la nació catalana i com van sobreviure amb plenitud al llarg de l'època moderna (segles XVI i XVII) i fins al 1714..."
Extret del post del Centre d'Història Contemporània de Catalunya Consolidació i majoria d'edat del fet identitari català (1410-1714) [ + ]
Entre 1950 i 1977 es desenvolupa un dels períodes més rellevants de l'art català del segle XX, que arrenca després de Dau al Set i apunta cap al procés de restitució democràtica i institucional del país.
Aquesta mostra tracta d'establir una cronologia d'aquests vint-i-set anys atenent els artistes, les exposicions, els projectes editorials i els esdeveniments culturals que van forjar, de vegades a l'ombra de la historiografia, l'evolució de les pràctiques artístiques contemporànies a Catalunya.
L'exposició presenta prop de 400 obres –pintures, escultures, pel·lícules i material documental divers– amb l'objectiu de completar la historiografia del període i prefigurar la que podria ser una exposició permanent del Museu Nacional desplegada gairebé fins als anys 1980.
Aquest llibre és el fruit de l'homenatge públic i institucional que la Institució de les Lletres Catalanes va retre a la figura i l'obra de Màrius Sampere el 14 de juliol de 2014.
Recull una sèrie de textos escollits que de manera explícita i inequívoca reconeixen la singularitat i la transcendència de la genial producció artística de l'autor i la seva enriquidora contribució al món de la cultura com a defensor de la llengua, com a dinamitzador de les arts i com a mentor literari de les generacions més joves.
Guia de transparència i rendició de comptes a l'Administració
En el context de reforma i modernització de les administracions públiques, la transparència i la rendició de comptes s'han assenyalat com un dels aspectes centrals.
Aquesta guia vol donar una visió de conjunt sobre el perquè i el com de les polítiques i actuacions de l'administració local en el terreny de la transparència i rendició de comptes, partint del fet que han de ser, perquè siguin efectives, unes polítiques i actuacions que vagin a l'arrel del govern i de la qualitat democràtica a escala local.
Quart volum de la col·lecció que el Centre d'Història Contemporània de Catalunya dedica a l'anàlisi de l'origen de la formació de la consciència identitària del poble català des dels segles de l'alta edat mitjana, que va ser quan Catalunya va assolir una unitat política i territorial diferenciada i es va consolidar com un estat plenament sobirà.
El present volum s'ocupa del període en què Catalunya va restar sota domini napoleònic, fet que va impulsar la recuperació del vell sentiment identitari de sempre, fent reviure trets diferencials propis i enllaçant amb un passat nacional que el decret de Nova Planta de 1716 i altres disposicions borbòniques havien anat anorreant al llarg del segle XVIII.
Guia per al respecte a la diversitat de creences als centres sanitaris de Catalunya
Actualització de la "Guia per al respecte a la pluralitat religiosa en l'àmbit hospitalari", editada l'any 2005, que s'adreça especialment a totes les persones que treballen en l'àmbit sanitari per tal que aquest col·lectiu pugui oferir una atenció integral de més qualitat als seus pacients i pugui fer-ho des del coneixement de les diverses creences.
I perquè, en definitiva, pugui millorar la qualitat de vida de les persones a qui vetlla.